เมื่อ 3 วันก่อนเริ่มปวดนิ้วมือค่ะตรงขอบเล็บ เริ่มมีอาการบวมแดง และมีน้ำใสๆออกมา จนเมื่อวานเริ่มเป็นหนองค่ะ ไม่ทราบว่าเกิดจากสาเหตุอะไร ตอนนี้ก็นังบวมแดงและเป็นหนองแบบแห้งๆอยู่ค่ะ อาการแบบนี้ควาพบแพทย์ไหมคะหรือแค่ซื้อยากับเภสัชก็พอ
สวัสดีค่ะ อาการปวด บวมและเจ็บตรงขอบเล็บของนิ้วมือ อาจเกิดจาก-การอักเสบติดเชื้อ ที่เกิดตามหลังการเกิดบาดแผล เช่น แผลจากการโดนทิ่มตำ แผลจากการดึงเนื้อที่อยู่ข้างเล็บ เป็นต้น โดยผิวหนังก็จะมีการบวมแดง เจ็บ ปวด และอาจกลายเป็นฝีหนองได้-การเกิดเล็บขบ คือการที่ขอบเล็บด้านข้างงอกลึกลงไปในผิวหนังของนิ้ว อาการคือปวดและกดเจ็บตรงบริเวณข้างเล็บ เมื่อมีการติดเชื้อแบคทีเรียแทรกซ้อน จะบวมและแดง และมีหนองได้ไม่ว่าจะเกิดจากสาเหตุใด หากมีหนองไหลออกมา ก็ควรไปพบแพทย์เพื่อระบายเอาหนองออกให้หมด และให้ยาปฏิชีวนะทาน และหากเกิดจากมีเล็บขบ แพทย์ก็จะตัดเอาเล็บบางส่วนออก ส่วนในระหว่างนี้ ก็ควรระวังอย่าให้เล็บโดนน้ำ และไม่ใช้นิ้วที่มีอาการทำงานต่างๆ ค่ะ